钦定古今图书集成/方舆汇编/职方典/第1042卷 > 福州府古迹考 府志
## 钦定古今图书集成/方舆汇编/职方典/第1042卷 > 福州府古迹考 府志

本府。〈闽县侯官县附郭。〉

汉闽越王城　，在冶山，无诸旧治也。

欧冶池　在冶山之麓，闽越王铸剑处。唐元和十四年，置剑池院，风雨时，波涛晦暝，僧惟鉴濬池得剑，环冶灶，犹有在竹林中者。今筑为贡院，馀为民居所侵，仅方塘半亩云。

欧冶亭　宋太卿程师孟作亭，自为序。宣和中，提刑俞向移欧阳冶亭木植于南湖。明成化十五年，镇守太监卢胜移建于欧冶池西。十九年，为风雨所圮。

藏春洞府　在冶山，旧为民居所占。正德六年，复其地为藏春洞府，辟门入冶山，朿竹为十亭。旧子城　在越王山南。晋太康中，刺史严高谓“故冶城不足容众” ，将改卜焉，图以资郭景纯，遂拓而广之。

屏山楼　在屏山之巅。正统十一年火，后重建，今圮。

北国　屏山麓也。山麓至巅，从样楼而下，一望周遭皆属布政司，禁居民无种植。其上溷伤龙脉。

唐福州都督府　在今布政司右。

威武台　在城隍庙东。宋熙宁二年，郡守程师孟筑子城，并封其址为之。今废。

坐啸台　熙宁中，程师孟筑。

双松亭　蔡襄创，自篆书额。以上亭台，俱旧威武军节度使衙，今布政司内，久废。

万象亭　在宋府治燕堂之北，今布政司内。绍兴十四年，叶梦得创，今废。

还珠门　五代伪闽所筑，今布政司南旧子城门正南曰“虎节” ，虎节之外为重关，即还珠门也。宋大中祥符间，改今名。后毁于火，明正德壬申重建。

通津门　在馆前。旧罗城惟此门尚存，俗呼“青门楼。” 天启甲子毁于火，崇祯庚午，刱造层楼，犹称壮丽云。

威武营　在开元寺东。吴置典船都尉造船于此。

止戈堂　在布政司内。宋建炎中，韩世忠破建贼，饮觯于此。

严胜门　在今府治东北隅。宋有严氏居，通于壕，家鬻米，取赢极薄。时方忧旱，夜梦神人告之，“必得如严者。” 使祷罗致之，果雨。

琅琊忠懿王故宅　在庆城寺南。唐侍郎于兢撰《德政碑》，又有钱昱撰《忠懿王庙碑》。

鳌峰胜观亭　在平远台。

五云阁　在旧九仙楼之西。唐李若初尝登城西望，有五色云当王霸宅，遂作“冲虚宫。” 此阁面对五云，故以为名。宋宣和五年，郡守孙俟建。今废。

观稼亭　在乌石山之东。唐郡守阎济美陛辞日，德宗谕以农事到官，首创是亭。今久废。幽幽亭　在乌石山东北隅。宋沈邈为候官令，得释迦院东北地，作台曰“峻青。” 后十年复来。守郡寺僧并台作亭，蔡襄至其下，名之曰“幽幽。” 今废。

李阳冰篆《般若台记》，刻于神光寺华严岩。李阳冰书此篆，与“《处州新驿记》《缙云城隍记》” 、丽水